《送徐行父少参赴关内》
明代·吴国伦

咸阳天下险，洛邑天下中，潼关睥睨周西东。
君自三川历三辅，分陕经营王命同。
登车慷慨千人雄，矫若八翼凌苍穹。
左冯翊，右扶风，汉阙秦畿指顾通。
为将匣里双龙剑，掷作天边二华峰。

作者简介：（1524—1593）明湖广兴国人，字明卿，号川楼、南岳山人。嘉靖二十九年进士。由中书舍人擢兵科给事中。以赠杨继盛丧礼忤严嵩，谪南康推官，调归德，旋弃官去。嵩败，再起，官至河南左参政，大计罢归。才气横放，好客轻财，工诗，与李攀龙等号“后七子”。归田后声名更盛。有《甔甀洞稿》。